Mestské zastupiteľstvo v Košiciach

U z n e s e n i e
z X. zasadnutia Mestského zastupiteľstva v Košiciach, 
zo dňa 14. marca 2016			       číslo: 412

Prevod pozemku v k. ú. Skladná pre Jantárovú Development, s.r.o. z dôvodu 
hodného osobitného zreteľa

Mestské zastupiteľstvo v Košiciach
podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov a v súlade s § 6 ods. 2 písm. b) a § 29 ods. 1 písm. b)  Štatútu mesta Košice 

schvaľuje

prevod časti pozemku registra C KN parc. č. 1765/1 (novovytvorené parc. č. 1765/18 s výmerou 58 m2, parc. č. 1765/19 s výmerou 45 m2, parc. č. 1765/20 s výmerou 76 m2 a parc. č. 1765/21 s výmerou 82 m2), zastavané plochy a nádvoria v k. ú. Skladná a časti pozemku registra C KN parc. č. 1723/2 (novovytvorené parc. č. 1723/132 s výmerou 23 m2 a parc. č. 1723/133 s výmerou 7 m2), ostatné plochy v k. ú. Skladná, vytvorených na základe geometrického plánu č. 30/2016 zo dňa 08.02.2016, vypracovaným spoločnosťou GEODETICCA, LV č. 10527, do vlastníctva Jantárová Development s.r.o. so sídlom Orlia 3, 040 01 Košice, IČO: 48 178 918 za kúpnu cenu 48 597,- €.

Uvedený prevod sa realizuje z dôvodu hodného osobitného zreteľa. Dôvodom je skutočnosť, že predmetné pozemky tvoria prístup na pozemok vo vlastníctve MECOM, spol. s r.o., ktorá je 100 % vlastníkom spoločnosti Jantárová Development s.r.o. Po realizácii DUETT Business Residence budú predmetné pozemky tvoriť neoddeliteľnú súčasť budovy (schodisko, vstupy do budovy, vjazd do podzemných garáží, plató). 

	MUDr. Richard Raši, PhD., MPH	
	primátor mesta Košice
	Podpísal dňa: 17.03.2016

Za správnosť:	Ing. Pavol Lazúr

		Mgr. Matej Čontofalský

Zapisovateľka: Blanka Lukáčová